**Farské oznamy**

**Dvadsiata piata nedeľa v cezročnom období – rok C (21. 9. 2025)**

|  |  |  |
| --- | --- | --- |
| Pondelok | Sv. Emeráma, biskupa a mučeníka | 17.30 |
| Utorok | Sv. Pia z Pietrelčiny, kňaza | 7.00 |
| Streda |  | 17.30 |
| Štvrtok | Za biskupa | 7.00 |
| Piatok |  | 17.00 |
| Sobota | Sv. Vincenta de Paul, kňaza | 18.00 Oblazov |
| Nedeľa | Dvadsiata šiesta nedeľa v cezročnom období | 8.00 a 10.30 |

Po prvom úspešnom kurze Alfy pre dospelých, ponúkame druhý kurz od 3.11. vždy v pondelok od 18.30 do 20.00. Prosím, aby ste si nad tým porozmýšľali a záujemci nech sa prihlásia v sakristii. Je to séria 16-tich stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

Na budúcu stredu o 18.30 pozývam na prvé stretnutie sa s Božím slovom pre dospelých formou lectio divina. Slúži na prehĺbenie života s Ježišom skrze Božie slovo.

Srdečne vás pozývam na farský dvor spoločne prežiť tento deň.

V nedeľu 5.10. o 10.30 by sme slávili sv. omšu spolu s poľovníkmi pri obecnom úrade.

Vzadu na stolíku si môžete zakúpiť časopis Naša žilinská diecéza za 1,5 eur alebo si ho zobrať na prečítanie. Okrem iného sa v ňom opisuje veľmi pekná skúsenosť manželského páru.

Chcem sa poďakovať za vaše modlitby, kvetinovú výzdobu, finančnú podporu našej farnosti. Na budúci týždeň prosím o upratovanie skupinu č.3. Dávam do pozornosti seriál The Chosen na televízii Lux v nedeľu večer, začína 4.séria. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.